آمریکا، ایرانا 20 میلیارد دو‌لارلیق تیجارت اوچاق ساتیشینی تصدیقله‌دی.
فرانسا مرکزلی اوچاق اوره‌تیجیسی ایرباس فیرماسی ائتدیگی آچیقلامادا، آمریکا مالیه ناظیرلیگی خاریجی وار‌لیق‌لار کونترول اوفیسی (OFAC)'نین، شیرکتین ایران ایر-ه تخمینن 20 میلیارد دو‌لار دگرینده اوچاق ساتیشینی تامین ائده‌جک لیسانسی تصدیقلدیگی ایفاده ائدیلدی.
آچیقلامادا،
" آمریکا مالیه ناظیرلیگی خاریجی وار‌لیق‌لار کونترول اوفیسی‌دن ژانویه 2016دا پاریس‌ده ایمضا‌لانان آنلاشمایا یؤنلیک ایکینجی لیسانسیمیزی آلدیغیمیزی تائید ائدیریک. بو لیسانس، ایران ایر ایله ائتدیگیمیز ساتیش موقاویله‌سی‌نین نتیجه‌لنمه‌سی اوچون مذکیره‌لریمیزی سوردورممیزه ایجازه وئره‌جک." ایفاده‌لرینه یئر وئریلدی.
ایرباس ایله ایران ایر، ایران و5 + 1 اؤلکه‌لری‌نین ایمضالادیغی نوکلئر راضیلاشمانین ژانویه آییندا ایجرایه قویولماسیندان سونرا 118 اوچاق اوچون پرینسیپده راضیلیغا گلیب چیخمیشدی.
آمریکا مالیه ناظیرلیگی خاریجی وار‌لیق‌لار کونترول اوفیسی، ایرباس‌ین ایرانا یؤنلیک 17 اوچاق‌لیک ایلک ساتیشی اوچون ضروری لیسانس‌ ایسه سپتامبر آیی‌نین سون‌لارینا دوغرو تصدیقلنمیشدی.
فیرما، اوچاق‌لاری‌نین ان آز یوزده 10-و آمریکادا چیخاریلدیغی اوچون واشینگتون‌دان تصدیق آلما‌دان ایرانا محصول ساتانمیر.
آمریکا حکومتی، ایرانا یؤنلیک اقتصادی سرمایه‌لرینی ژوئیه 2015-جی ایلده ایمضا‌لانان نوکلئر راضیلاشما چرچیوه‌سینده بوشالدماغا باشلامیشدی.
ایران ایر، بو سایه‌ده آمریکا اوچاق اوره‌تیچیسی بوئینگ ایله 737 و 777 سریسی یولجو اوچاق‌لاری اوچون یون آییندا موقاویله ایمضالامیشدی.
دیگر طرف‌دن، آمریکا نماینده‌لر مجلیسی، کئچن هفته ایرانا تیجارت اوچاق ساتیشینی قاداغان ائدن بیر قانون لاییحه‌سینی قبول ائتمیشدی.
قانوندا داها اوّل‌دن وئریلن ساتیش اونای‌لاری‌نین دا اعتبارسیز قیلینماسینا دایر بیر ماده یئر آلماسی، ایرباس‌ا وئریلن ساتیش ایجازه‌سینین لغو ائدیلمه‌سی احتیمالینی دوغورور.
